jkorsvik/nowiki_second_scrape_merged huggingface dataset:
Idrettslaget Hei

Idrettslaget Hei, gjerne omtalt som Hei eller IL Hei, er et fleridrettslag på Heistad i Porsgrunn. Klubben ble stiftet 13. mai 1931. I 2006 hadde klubben rundt 1200 medlemmer, og aktivitetsgrupper innen fotball, håndball, turn og ski. 
Klubben arrangerer egen idrettsskole, og har aktiviteter for voksne gjennom turn, som for eksempel «Gla Gym», egen bingo og aerobic. Klubbens A-lag i fotball for herrer rykket opp til 4. divisjon i 2010. Laget ledes nå av Brede Halvorsen. Klubbens B-lag ligger i 5. divisjon fotball for menn 2017 og ledes av Kai Pedersen. 


== Tabell ==


== Nåværende og tidligere kjente Hei-spillere ==
Niklas Bergseth
Kim Engen
Snorre Krogsgaard
Espen Ruud
Marius Solberg
Vegard Bergan
Markus André Kaasa
Odin Bjørtuft


== Formenn i Hei gjennom tidene ==
Emil Knudsen		1931 – 1933
O. Hjalmar-Lie		1933 (siste halvdel) og 1936 – 1938
Finn Fredriksen	1934 – 1935
Åsmund Ørvik		1939
Hjalmar Olavsen	1940
Kristian Lunde		1941 og 1945 – 1950
Finn Fredriksen	1951 – 1952
Kåre Pettersen		1953 – 1956
Trygve Flaten		1957 – 1961
Roll Klevjer		1962 – 1964
Svend Dahl		1965 – 1966
Trygve Flaten		1967 – 1968
Helge Jacobsen		1969 – 1970
Jan-Thore Andersen	1971 – 1972
Aaron Lindquist	1973 – 1974
Jan-Thore Andersen	1975 – 1976
Olvar Nygaard		1977 – 1980
Odd Bjønnes		1980 – 1982
Ernst Rolf Olsen 	1983 – 1986 og 1999–2000
Norvald Ingebrigtsen	1986 – 1989
Torbjørn Tørre		1991–1998
Kjell Pedersen		2001 – 2004
Jon Helge Helgerud	2005 – 2010


== Eksterne lenker ==
Offisielt nettsted 
http://www.pd.no/lokal-sport/nok-en-hei-spiller-pa-landslaget/s/1-89-6210035
http://www.pd.no/lokal-sport/et-helt-spesielt-talent/s/1-89-6710323
http://www.pd.no/lokal-sport/hei-duo-onsket-av-valerenga/s/1-89-5993921
http://www.pd.no/lokal-sport/fotball/hei/varm-velkomst-fra-hei-gjengen/s/5-40-121949
http://www.pd.no/lokal-sport/talentfabrikken-pa-heistad/s/1-89-5697808
Mortens Plass Heibanen - Nordic Stadiums
Simon Cziommer

Simon Cziommer (Nordhorn, 6. november 1980) er en tysk fotballspiller som for øyeblikket spiller for Red Bull Salzburg.
Simen Cziommer vokste opp i den tyske byen Schüttorf, som ligger nær den nederlandske grensen. Hans store kjærlighet var da også FC Twente, Twente ligger tross alt veldig nær Nordhorn. Cziommer spilte også for favorittklubben sin fra 1999 til 2005, og fikk med seg 81 kamper. Og bemerket seg som en meget god spiller.
Schalke 04 fikk øynene opp for ham, og kjøpte ham sommeren 2003. Dessverre ble Cziommer benkesliter i den suksessrike klubben, og det var snakk om å låne ham tilbake til Nederland. Han dro tilbake til Twente og var også innom Roda JC. Her spilte han 15 kamper og scoret 8 mål.
Etter 2005/2006-sesongen var Cziommer kontraktløs i med at Schalke 04 ikke var interessert i å skrive ny kontrakt. Flere nederlandske klubber var interesserte, bl.a. Ajax, Feyenoord og selvfølgelig Roda JC hvor man var veldig fornøyd med ham. Han valgte til slutt AZ, hvor han til nå har gjort det meget godt, og blitt en publikumsyndling.


== Karriere som spiller ==
(Sist oppdatert 1. februar 2007)


== Eksterne lenker ==
(en) Simon Cziommer – Transfermarkt 
(en) Simon Cziommer – WorldFootball.net 
(en) Simon Cziommer – FootballDatabase.eu 
(de) Simon Cziommer – fussballdaten.de
Pioner forlag

Pioner forlag er et norsk bokforlag som ble startet i februar 2006 av Arve Juritzen, under navnet juritzen forlag. Forlaget ble i 2019 solgt til Petter Stordalens Strawberry Publishing. 
Forlaget utgir norsk skjønnlitteratur, biografier, krim, barnebøker og faktabøker og oversatt litteratur. Den største suksessen har vært bøkene til den amerikanske forfatteren Cecilia Samartin: Senor Peregrino (2006), Drømmehjerte (2008) og Salvadorena (2009).   
Årlig utgir forlaget krimnovellesamlingen Påskekrim. Forlaget ble saksøkt av Kraft Foods, eier av sjokoladeprodusenten Freia, for omslaget på 2009-utgaven, som lignet på Kvikk lunsj. De tapte saken, og ble idømt en bot på 10 000 kr, samt saksomkostninger på 150 000 kr til Kraft Foods. Forlaget vurderte å anke dommen. 


== Eksterne lenker ==
juritzen.no
juritzen forlag på instagram
Trakai historiske nasjonalpark

Trakai historiske nasjonalpark er en nasjonalpark i den østlige delen av Litauen. Den fikk vernestatus allerede i sovjettiden i 1960, sin nåværende status som en av fem nasjonalparker i Litauen fikk den i 1992.
Trakai historiske nasjonalpark  er opprettet innenfor Trakai kommunes grenser. Den har en strekning på 8 200 hektar, og består inneholder 32 innsjøer (med et samlet areal på 1 400 hektar.
Parken er foreslått oppført på UNESCOs liste over verdens kultur- og naturarvsteder


== Eksterne lenker ==
Offisielt nettsted 
(en) Trakai Historical National Park – kategori av bilder, video eller lyd på Commons  (engelsk)
UNESCOs omtale av parken
Fredrik Kayser

Fredrik Thorbjørn Kayser (født 25. mai 1918 i Bergen, død 2. februar 2009) var en norsk offiser i Kompani Linge under andre verdenskrig.


== Andre verdenskrig ==
Han deltok som frivillig på finsk side i vinterkrigen 1939–1940. Han deltok deretter i kampene i Norge. Kayser forlot Norge ombord på MK «Leda» 1. september 1941 og ankom Lerwick 4. september . Der sluttet han seg til Kompani Linge, og deltok i Lofotenraidet i 1941.
Kayser var en av de ni fra Kompani Linge som gjennomførte den vellykkede sprengningen av Norsk Hydros fabrikk på Rjukan under Vemorkaksjonen. Han tok seg deretter velberget ut av Norge og returnerte til Storbritannia, hvor han ble forfremmet til løytnant. Der påtok han seg i 1944 oppdraget med å være nestkommanderende for geriljaavdelingen Bjørn West som skulle bygges opp i Matre nord for Bergen, i påvente av en eventuell alliert invasjon av Norge. 15. oktober 1944 kom Kayser til Masfjorden sjøveien sammen med sersjant Severin Synnes. Sjefen for den planlagte avdelingen, kaptein Harald Risnes, sluttet seg snart til dem. Sammen med ytterligere noen ankomne nordmenn fra Kompani Linge organiserte og trente de opp en styrke som til slutt talte 250 mann, og som i april–mai 1945 havnet i aktive kamper med den tyske okkupasjonsmakten.


== Etter krigen ==
Han ønsket ikke å fortsette i hæren etter freden, men søkte i stedet en karriere i næringslivet. Han var også aktiv i Foreningen Bjørn West, en forening av veteraner fra Bjørn West-basen.I 1948 spilte han seg selv i filmen Kampen om tungtvannet.


== Utmerkelser ==
Kayser ble blant annet dekorert med St. Olavsmedaljen med ekegren to ganger og Æreslegionen etter krigen. Han mottok Deltagermedaljen med rosett og ble av britene tildelt med Military Medal, Defence Medal og 1939–1945 Star. Fra USA ble han tildelt Frihetsmedaljen med bronsepalme. Han mottok også det franske Croix de Guerre med palme.


== Referanser ==
Neil Ruddock

Neil «Razor» Ruddock (født 9. mai 1968 i Wandsworth, London) er en tidligere engelsk fotballspiller (forsvarsspiller).
Han debuterte for klubben  Millwall, og tilbrakte den lange karrieren i klubber som Tottenham Hotspur,  Southampton,  Liverpool,  West Ham,  Crystal Palace, og til slutt et kort opphold som spillende trener i  Swindon Town.


== Referanser ==


== Eksterne lenker ==
(en) Neil Ruddock – Transfermarkt 
(en) Neil Ruddock – national-football-teams.com 
(en) Neil Ruddock – WorldFootball.net 
(en) Neil Ruddock – Soccerbase.com 
(en) Neil Ruddock – FootballDatabase.eu 
(en) Neil Ruddock – EU-Football.info 
(en) Neil Ruddock – FBref
Berit Kjøll

Berit Kjøll (født 1955) er en norsk næringslivs- og organisasjonsleder som siden 2019 har hatt stillingen som president i Norges idrettsforbund og olympiske og paralympiske komité. Hun har tidligere hatt lederstillinger i firma som Huawei, Telenor og Tusenfryd. Hun har også vært styreleder i Den Norske Turistforening og har hatt flere andre verv i større norske bedrifter og konsern.
Kjøll er født på en gård i Horten kommune i Vestfold, men flyttet til Asker da hun var åtte.Hun er utdannet høgskolekandidat i reiseliv fra Oppland distriktshøgskole og markedsøkonom fra Norges Markedshøyskole. Hun har videreutdanning innen ledelse (Advanced Management Program) fra INSEAD og Harvard Business School.
Kjøll har hatt flere lederstillinger, deriblant direktør i Kilroy Travels, Tusenfryd, Flytoget, Steen & Strøm, divisjonsdirektør i Telenor og direktør for det kinesiske teleselskapet Huawei i Norge (2011 til 2019). I 2019 ble hun på idrettstinget valgt som president i Norges idrettsforbund. Det ble to valgomganger. I første valgomgang fikk sittende president Tom Tvedt 14%, Berit Kjøll 40 % og Svein Mollekleiv 44 % av stemmene. I andre valgomgang fikk Kjøll 50,6 % av stemmene, som var to stemmer mer enn Mollekleiv.Hun har hatt styreverv i blant annet DNB, SAS, Hurtigruten og Oslo universitetssykehus. Som statens representant i Aker Holding-styret hadde hun en sentral rolle i kontroversen rundt salget av fire selskaper fra Kjell Inge Røkke-kontrollerte Aker ASA til Aker Solutions i 2009. I 2009 kunngjorde hun at hun ønsket å trekke seg fra styrevervet, og ble erstattet av Else Bugge Fougner. Hun var styreleder i Den Norske Turistforening fra 2012 til 2018, og har siden 2017 vært styreleder i SJ Norge, et datterselskap av det svenske togselskapet SJ.


== Referanser ==


== Eksterne lenker ==
(en) Berit Kjøll – Olympedia 
(en) Berit Kjøll på Internet Movie Database
Spercheinae

Spercheinae er en liten gruppe av vannlevende biller som tilhører familien vannkjær (Hydrophilidae). Ingen av artene finnes i Norge, men én er funnet i Danmark og Sør-Sverige.


== Utseende ==
Middelsstore (5 – 7 mm), brede biller, matte, med svært korte antenner. Hodet er bredt, skovlformet, med en grunn innskjæring foran i midten. Fasettøynene er små, utstående og sitter ved hodets bakhjørner. Antennene er ganske korte, uten en tydelig kølle, og består av sju ledd, hvorav det ene er ganske lite. Palpene er lange og tynne, omtrent dobbelt så lange som antennene. 
Brystskjoldet (pronotum) er omtrent dobbelt så bredt som langt. Dekkvingene er bredest bak midten, matte, uten tydelige punktrekker. Beina er slanke, med fem-leddete føtter der det ytterste leddet er omtrent så langt som de andre fire til sammen. 
Larvene er korte og brede, spoleformede, med et stort hode med kraftige kjever og tre par forholdsvis lange bein.


== Levevis ==
Den europeiske arten, Spercheus emarginatus, lever i stillestående, mudrete ferskvann med rik vegetasjon. De finnes helst rundt røttene til vannplanter. Hunnene bærer med seg eggene i en sekk til de klekkes, noe som er ganske uvanlig mellom insekter.


== Utbredelse ==
Slekten forekommer i alle verdensdeler.


== Systematisk inndeling ==
I nyere systematisk inndeling plasserer denne gruppen som en underfamilie i familien vannkjær (Hydrophilidae). 
Tidligere var gruppen en selvstendig familie i overfamilien vannkjær (Hydrophiloidea)

Ordenen biller, Coleoptera
Underordenen Polyphaga
Overfamilien  vannkjær, Hydrophiloidea
Familien vannkjær, Hydrophilidae
underfamilien Spercheinae
Slekten Spercheus Illiger, 1798  – ca. 20 arter
Spercheus belli Champion, 1919
Spercheus burgeoni Orchymont, 1929
Spercheus cerisyi Guérin Méneville, 1842
Spercheus crenulatus Fairmaire, 1893
Spercheus emarginatus (Schaller, 1783)  – eneste art i Europa
Spercheus fimbriicollis Bruch, 1915
Spercheus gerardi Orchymont, 1929
Spercheus halophilus Archangelsky, 2001
Spercheus hanseni Hebauer, 1990
Spercheus hovanus Fairmaire, 1903
Spercheus humeralis Régimbart, 1906
Spercheus platycephalus MacLeay, 1825
Spercheus senegalensis Castelnau, 1832
Spercheus siamensis Hebauer, 1990
Spercheus spangleri Hebauer, 1990
Spercheus stangli Schwarz & Barber, 1918
Spercheus stasimus Orchymont, 1937
Spercheus wattsi Hebauer, 1999


== Kilder ==
Hansen, M. 1987. The Hydrophiloidea (Coleoptera) of Fennoscandia and Denmark. Fauna Entomologica Scandinavica 18. E.J. Brill/Scandinavian Science Press Ltd.
Nettresurssen Fauna Europa - Hydrophilidae


== Eksterne lenker ==
(en) Spercheinae hos Fauna Europaea 
(en) Spercheinae hos Fossilworks 
(en) Spercheinae hos ITIS
Carolina Hurricanes

Carolina Hurricanes er et ishockeylag i NHL. 
Carolina ble i sesongen 2005/2006 Stanley Cup-mestere etter å ha slått Edmonton Oilers med 4-3 i kamper.
I perioden 1972 til 1979 holdt klubben til i Boston, Massachusetts, under navnet New England Whalers. Men da New Englad-området allerede hadde en annen NHL-klubb, Boston Bruins, samtidig som det på den tiden var stor ishockeyinteresse i Connecticut, flyttet klubben til Hartford, Connecticut under navnet Hartford Whalers. De demografiske endringene innen USA gjorde etter hvert også Sørstatene interessante for klubbeierne, og klubben flyttet til Raleigh, Nord-Carolina ved sesongen 1997/1998 og byttet navn til Carolina Hurricanes.


== Kjente spillere ==
Gordie Howe
Dave Keon
Steve Chiasson
Ron Francis


== Eksterne lenker ==
(en) Offisielt nettsted 
(en) Carolina Hurricanes – kategori av bilder, video eller lyd på Commons
Anne Lise Gjøstøl

Anne Lise Gjøstøl (født 6. juli 1952 i Oslo) er en norsk sanger.
Gjøstøl begynte i NRKs pikekor da hun var åtte år gammel. Siden tok hun utdannelse ved Statens operaskole, og som sangpedagog. Hun har sunget pop, visepop, musikaler og jobbet som musikkpedagog. Hun vant Spellemannprisen 1975 i klassen «Årets popsolist» for albumet Anne Lise Gjøstøl.
Hun er også utdannet maler fra Statens håndverks- og kunstindustriskole og har hospitert hos Odd Nerdrum.


== Diskografi ==


=== Album ===
Ta min drøm (1972)
Anne Lise Gjøstøl (1975) Vinner av Spellemannprisen
Kom kom skal jeg si deg no (1980)
Visst skal våren komme – sanger om håp (1984), med Göran Fristorp og Grex Vocalis
Blå lengsel (1992)


=== Singler ===
«En dag av ditt liv»/ «All min lengsel» (1971)
«Søker etter ord»/ «Evig vår» (1971)
«Du gir meg solskinn i mitt sinn»/ «En melodi (kan vekke mange minner)» (1973) med Vidar Ottersen
«Ben»/ «Den sang du vet» (1974)
«Ann Kristins melodi»/ «Altea» (1980) med Erling Bonde
«Glorias song» (1981) med Erling Bonde
«En dag av ditt liv»/ «All min lengsel» (1992)


=== Andre deltakelser ===
Diverse artister: Slagerparaden (1970)
Diverse artister: Sterke norske (1971)
Diverse artister: Popmix 2 (1971)
Diverse artister: Svensktoppar 15 (1972)
Diverse artister: 14 tolkar fred (1972)
Diverse artister: Norske toppfavoritter 9 (1973)
Diverse artister: Svensktoppar 17 (1973)
Bendik Singers: It's Just a Game/Memories of You (1973)
Diverse artister: Svensktoppar 19 (1973)
Diverse artister: Svensktoppar 20 (1973)
Bendik Singers: Bendik Singers (1974)
Diverse artister: Historien og sangene fra filmen Walt Disney Productions Robin Hood (1974)
Diverse artister: Den norske stjerne-paraden (1974)
Bendik Singers: Afrotid Part 1/Part 2 (1974)
Øystein Sunde: Klå (1974)
Diverse artister: Norske favoritter 13 (1974)
Diverse artister: EMI Norsktopper (1974)
Bendik Singers: Law of the Wild (1974)
Otto Brandenburg og Anders Koppel ‎Valmuevejen (1975)
Diverse artister: Esso Music Party 2 (1976)
Erling Bonde: Man gjør seg tanker (1976)
George Keller Band: Let's Move Together (1977)
Per Granberg: I Can't Stop Loving You (1977)
Svein Finjarn: Mustang (1977)
Erling Bonde, Anne Lise Gjøstøl og Arne Bang-Hansen: Ridder Jonatann og dragen Plaque (CBS, 1978)
Ketil Bjørnstad: Leve Patagonia (1978)
Erling Bonde: Tilslørte bondepiker (1978)
Diverse artister: God jul (1978)
Diverse artister: Smule, smale smileviser (1980)
Erling Bonde: Nei vi elsker! (1980)
Snu: The Pest of «Snu» (1981)
Sigmund Groven og Arve Tellefsen: Musikken inni oss (1981)
Diverse artister: VM Gull (1982)
Sigmund Groven: Sigmund Groven (1988)
Sigmund Groven: Nattønsker (1991)
Kåre Virud: Sjuende sønn (1992)
Sigmund Groven og Arve Tellefsen: Musikken inni oss/Nattønsker (1992)
Diverse artister: Fine norske vinterlåter (1994)
Sigmund Groven: I godt lag (1998)
Horne Singers og Bendik Singers: Afrotid (2001)
Diverse artister: Våre beste vinterlåter (2003)
Diverse artister: Maiden Voyage – A Wide Selection of Grooves from Norway 1966–1976 (2003)


== Eksterne lenker ==
kunstpaanet.com
mic.no biografi fra Norsk pop- og rockleksikon
Cecilia Stegö Chilò

Marie Cecilia Stegö Chilò (født 25. mars 1959 i Linköping, Sverige) var moderat kulturminister i ti dager fra 6. oktober til 16. oktober 2006. 
Hun avgikk etter sterk press fra mediene på grunn av at hun ikke betalt TV-avgiften på seksten år og at hun har hatt dagmamma som hun betalt svart.


== Eksterne lenker ==
(sv) Cecilia Stegö Chilò hos Sveriges riksdag
Lard

Lard er et amerikansk band som ble grunnlagt i 1989 av tidligere medlem av Dead Kennedys Jello Biafra (sang), Ministry-medlemmene Alain Jourgensen (gitar) og Paul Barker (bass), samt Nine Inch Nails-medlem Jeff Ward (trommer). Etter at Ward, som i årevis hadde slitt med narkotika-avhengighet, tok livet sitt i 1993 har bandet ikke hatt noen fast trommeslager. Flere andre medlemmer har også vært innom bandet.
Musikalsk befinner bandet seg i krysningspunktet mellom hardcore, punk, industrirock og heavy metal. Et unntak er sangen «70's Rock Must Die», der musikken er nettopp 70-tallsrock. Tekstmessig er Lard, som alle Biafras prosjekter, svært politisert. Et gjenvendende tema er krigen mot narkotika, som Biafra mener er et skalkeskjul for å opprettholde USAs kontroll over Latin-Amerika. Bandet har gjennom hele sin eksistens vært et sideprosjekt for medlemmene, og har derfor hatt en ujevn produktivitet. Selv om de har spilt flere konserter har de aldri turnert, og platene, som alle er utgitt av Alternative Tentacles, har kommet med svært ujevne mellomrom.
«Forkboy» fra The Last Temptation of Reid er med i Oliver Stones kontroversielle film Natural Born Killers fra 1994.
Lard er for øvrig det engelske ordet for smult.


== Diskografi ==
Power of Lard (1989)
The Last Temptation of Reid (1990)
Pure Chewing Satisfaction (1997)
70's Rock Must Die (2000)


== Eksterne lenker ==
(en) Lard på Discogs 
(en) Lard på MusicBrainz 
(en) Lard på Spotify 
(en) Lard på AllMusic 
Hjemmeside hos Alternative Tentacles
Uoffisiell fan-side
Nashville Predators

Nachville Predators er et amerikansk ishockeylag som spiller i NHL. Laget har sin hjemmebane i Nashville, Tennessee. Laget ble startet i 1998, og tatt opp i NHL fra starten. Laget har nevnet predators (rovdyr) etter noen over 10 000 år gamle fossiler etter dinosaurus som ble funnet i Nashville i 1971.


== Kjente spillere ==
Peter Forsberg
Jason Arnott
Paul Kariya
Martin Erat
Scott Hartnell
David Legwand
Vladimir Orszagh
Steve Sullivan
Kimmo Timonen
Jordin Tootoo
Tomas Vokoun
Scott Walker
Marek Zidlicky


== Spillerstall ==
À jour pr. 7. oktober 2006. [1]
Pseudogen

Et pseudogen er et gen som har blitt utsatt for en eller flere mutasjoner, og har dermed ingen funksjon. Pseudogener er biter av DNA som har vært utsatt for en mutasjon, slik at de ikke lenger er i stand til å uttrykke gener, eller kode for proteiner. Mutasjonen kan være av typen frameshift, plutselige stopkodoner, disfunksjonell transkripsjon eller hindring av å kode RNA. 
Slike pseudogener, som ikke lenger er funksjonelle deler av DNA, går derfor ofte under kategorien junk-DNA eller skrap DNA, men de trenger ikke nødvendigvis ha introner eller promotorer. De som ikke har introner eller promotorer blir kalt prosesserte pseudogener. Pseudogener likner veldig på funksjonelle gener, nettopp fordi det er her de har sitt opphav. De kan derfor være vanskelig å finne i DNA.
Selv om psudogener har homologe sekvenser med funksjonelle gener, er de ikke kompatible nok til å kunne uttrykke endeproduktet av transkripsjon eller translasjon.
Et eksempel på pseudogener er homologe sekvenser til α og β polypeptidene i hemoglobin. Disse liner på det funksjonelle α og β hemoglobinet, men avviker i noen seter av base par og blir ikke transkribert fordi de inneholder et internt stop kodon.
Ettersom pseudogener ikke koder for noen funksjonelle gener, gjør heller ikke mutasjoner som oppstår her, innvirkning på organismen. Pseudogener er derfor brukt for å estimere den nøytrale mutsjonsraten.
Liste over fylker i Michigan

Det er 83 fylker (counties) i den amerikanske delstaten Michigan:
Alcona County
Alger County
Allegan County
Alpena County
Antrim County
Arenac County
Baraga County
Barry County
Bay County
Benzie County
Berrien County
Branch County
Calhoun County
Cass County
Charlevoix County
Cheboygan County
Chippewa County
Clare County
Clinton County
Crawford County
Delta County
Dickinson County
Eaton County
Emmet County
Genesee County
Gladwin County
Gogebic County
Grand Traverse County
Gratiot County
Hillsdale County
Houghton County
Huron County
Ingham County
Ionia County
Iosco County
Iron County
Isabella County
Jackson County
Kalamazoo County
Kalkaska County
Kent County
Keweenaw County
Lake County
Lapeer County
Leelanau County
Lenawee County
Livingston County
Luce County
Mackinac County
Macomb County
Manistee County
Marquette County
Mason County
Mecosta County
Menominee County
Midland County
Missaukee County
Monroe County
Montcalm County
Montmorency County
Muskegon County
Newaygo County
Oakland County
Oceana County
Ogemaw County
Ontonagon County
Osceola County
Oscoda County
Otsego County
Ottawa County
Presque Isle County
Roscommon County
Saginaw County
Sanilac County
Schoolcraft County
Shiawassee County
St. Clair County
St. Joseph County
Tuscola County
Van Buren County
Washtenaw County
Wayne County
Wexford County


== Referanser ==
Moderne femkamp

For friidrettsøvelsen, se femkamp.

Moderne femkamp (moderne pentatlon) er en idrettsdisiplin som består av øvelsene fekting, pistolskyting, 200 m svømming, sprangridning og terrengløp. Ordet moderne brukes for å skille øvelsen fra den tidligere friidrettsøvelsen femkamp.
Moderne femkamp ble oppfunnet av baron Pierre de Coubertin, grunnleggeren av de moderne olympiske leker. Coubertin opprettet øvelsen for å simulere erfaringene til en kavalerist på 1800-tallet: han måtte ri en ukjent hest, kjempe med pistol og sverd, svømme og løpe.
Øvelsen ble første gang arrangert under OL 1912 i Stockholm, og ble vunnet av svenske Gösta Lilliehöök. Moderne femkamp har stått på det olympiske øvelsesprogrammet i samtlige olympiske leker siden 1912. Fra 1952 frem til 1992 ble det også avholdt en lagkonkurranse. Øvelsen ble innført for kvinner i OL 2000 i Sydney. 
I år uten OL blir det arrangert verdensmesterskap, første gang i 1949. 
Til tross for øvelsens fremtredende posisjon i OL, og statusen som den eneste øvelsen som spesifikt er skapt for de moderne olympiske leker, har mangelen på popularitet utenfor Øst-Europa ført til at flere har ønsket å fjerne moderne femkamp fra det olympiske programmet. Endringer av sporten, at løping og skyting kombineres, og en økning av antall nasjoner etter at kvinnen kom med i 2000 har likevel ført til at IOC har bestemt at øvelsen skal forbli på programmet i hvert fall frem til 2020.Sporten organiseres av Union Internationale de Pentathlon Moderne (UIPM), den internasjonale moderne femkamp-union.


== Referanser ==


== Eksterne lenker ==
(en) Modern pentathlon – kategori av bilder, video eller lyd på Commons 
(en) Modern pentathlon – galleri av bilder, video eller lyd på Commons